ΓΡΑΠΤΗ ΕΡΩΤΗΣΗ P-1502/01

υποβολή: Jacqueline Foster (PPE-DE) προς το Συμβούλιο

(21 Μαΐου 2001)

Θέμα: Χρηματοδότηση του σχεδίου πλοήγησης μέσω δορυφόρου Galileo

Η Κοινή Δήλωση Προθέσεων (Memorandum of Understanding) που αναφέρει ότι η προσωρινή χρηματοδότηση από φορείς του ιδιωτικού τομέα ανέρχεται σε 200 εκατ. ευρώ, χρήζει περαιτέρω επεξήγησης. Θα μπορούσε μήπως το Συμβούλιο να αναφέρει ενδεικτικά μερικές από τις βιομηχανίες οι οποίες συμφώνησαν να συμμετάσχουν στη χρηματοδότηση· Θα μπορούσε εξάλλου το Συμβούλιο να επιβεβαιώσει τις φήμες σύμφωνα με τις οποίες αν δεν ληφθεί πολιτική απόφαση όσον αφορά το οριστικό στάδιο έως τον Ιούνιο 2001 τότε μια τέτοια συμφωνία χρηματοδότησης από τον ιδιωτικό τομέα θα περιπέσει σε αχρηστία·

Θα επιθυμούσα για λόγους διαφάνειας, να καλέσω το Συμβούλιο να καταστήσει απολύτως σαφείς τις προθέσεις του όσον αφορά τη χρηματοδότηση αυτού του σχεδίου και κατά πόσον, απόντος ενός σημαντικού τομέα ιδιωτικών συμφερόντων, σκοπεύει να χρηματοδοτήσει το σχέδιο αποκλειστικά από τον κοινοτικό προϋπολογισμό, συμπεριλαμβανομένων και 220 εκατ. ευρώ ετησίως που θα στοιχίσει η διατήρηση του σχεδίου. Θα μπορούσε μήπως το Συμβούλιο να παραθέσει μια επικαιροποιημένη ανάλυση των συνεισφορών που προβλέπεται να ζητηθούν από κάθε επιμέρους κράτος μέλος·

Απάντηση

(27 Νοεμβρίου 2001)

Από τις επαφές μεταξύ της Επιτροπής και των ενδιαφερομένων για το σχέδιο Galileo βιομηχάνων προέκυψε ηπογραφή ενός memorandum of understanding (Κοινής Δήλωσης Προθέσεων) που αφορά την θέσπιση των τρόπων συμμετοχής του ιδιωτικού τομέα στην φάση ανάπτυξης του προγράμματος δορυφορικής πλοήγησης Galileo. Το Συμβούλιο, μολονότι δεν συμμετείχε στις επαφές αυτές, ωστόσο σημείωσε το επίμονο ενδιαφέρον που προκαλεί το σχέδιο Galileo στους βιομηχάνους.

Κατά τη σύνοδό του στις 5 Απριλίου 2001, το Συμβούλιο εξέδωσε ψήφισμα για το σχέδιο Galileo(1), με το οποίο καθορίζεται πρόγραμμα εργασιών στο οποίο περιλαμβάνεται ακριβές χρονοδιάγραμμα των ληπτέων αποφάσεων. Σύμφωνα με αυτό το πρόγραμμα εργασιών, προβλέπεται ότι κατά την σύνοδο της 27ης και 28ης Ιουνίου 2001 το Συμβούλιο θα προχωρήσει στον προκαταρκτικό καθορισμό τωνπηρεσιών που μπορεί να προσφέρει το Galileo. Φυσικά δεν μπορεί να προδικάσει τις αποφάσεις που θα πρέπει ακόμη να ληφθούν το Δεκέμβριο 2001 ή αργότερα.

Στο ψήφισμα του Απριλίου, το Συμβούλιο συμφώνησε να αποδεσμεύσει χρηματοδότηση ύψους μέχρι 100 εκατομμυρίων ευρώ για το έτος 2001, αμέσως μόλις εγκριθεί το εν λόγω ψήφισμα, σύμφωνα με τους μηχανισμούς του δημοσιονομικού κανονισμού σχετικά με τα διευρωπαϊκά δίκτυα, και να λάβει, τον Δεκέμβριο 2001 απόφαση για την εκταμίευση τωνπόλοιπων πιστώσεων του προϋπολογισμού που προβλέπονται στο πλαίσιο του ΔΕΔ (δηλαδή 450 εκατομμύρια ευρώ), καθώς και απόφαση σχετικά με τη σύσταση τουπεύθυνου για την διαχείριση του σχεδίου Galileo φορέα.

Υπενθυμίζοντας ότι το Ευρωπαϊκό Συμβούλιο επιβεβαίωσε, στις διάφορες συνόδους του, και ιδίως στη Στοκχόλμη, ότι ο σκοπός είναι να εξασφαλιστεί το μεγαλύτερο μέρος της χρηματοδότησης από ιδιωτικές πηγές, το Συμβούλιο κάλεσε, για το σκοπό αυτό, την Επιτροπή να κινήσει το συντομότερο διαδικασίαποβολής προσφορών παρέχοντας μία περιγραφή όλων των φάσεων του σχεδίου, έτσι ώστε να καταστεί μακροπρόθεσμα δυνατή η ανάπτυξη της συμμετοχής του ιδιωτικού τομέα στο σχέδιο, να προσδιοριστούν οι εμπορικές και δημόσιεςπηρεσίες που θα παρέχει το σχέδιο Galileo, αναφέροντας συγκεκριμένα τις δυνητικές ροές εσόδων που θα προκύψουν και τα συνοδευτικά μέτρα που θα είναι απαραίτητα για το σκοπό αυτό. Τούτο θα επιτρέψει επίσης να προσδιοριστούν οι όροι της μακροπρόθεσμης δέσμευσης του ιδιωτικού τομέα. Τα αποτελέσματα της αξιολόγησης των προσφορών πρέπει να είναι έτοιμα στις αρχές Νοεμβρίου 2001, έτσι ώστε να χρησιμεύσουν ως βάση προκειμένου να λάβει το Συμβούλιο σχετική απόφαση εντός του 2001. Με την απόφαση αυτή θα καθορίζονται επίσης τα ανώτατα όρια των κοινοτικών πόρων που θα διατεθούν για τη φάση εγκατάστασης και τη λειτουργική φάση.

Η εταιρική σχέση δημόσιου-ιδιωτικού τομέα αναγνωρίζεται ως σημαντικό στοιχείο για την εξασφάλιση της επιτυχίας του σχεδίου Galileo. Το ίδιο το Ευρωπαϊκό Συμβούλιο επιβεβαίωσε αυτή την γενική ιδέα σε διάφορες συνεδριάσεις και δήλωσε πρόσφατα στη Στοκχόλμη ότι ο ιδιωτικός τομέας πρέπει να ανταποκριθεί στην πρόκληση όσον αφορά την συμμετοχή στο σχέδιο και τη χρηματοδότησή του αναλαμβάνονταςποχρεωτική δέσμευση για την φάση εγκατάστασης. Σημειώνεται σχετικά ότι ο ιδιωτικός τομέας ήδη έχει απαντήσει έμπρακτα στο αίτημα αυτό, δεσμευόμενος, με τηνπογραφή του προαναφερθέντος memorandum of understanding ήδη από την φάση ανάπτυξης (2001-2005), που προηγείται της φάσης εγκατάστασης (2006-2007).

Εναπόκειται στο Συμβούλιο να λάβει, πριν από το τέλος του 2001, απόφαση όπου θα διευκρινίζονται, μεταξύ άλλων, οι όροι μακροπρόθεσμης δέσμευσης του ιδιωτικού τομέα και θα καθορίζεται το ανώτατο όριο των διαθέσιμων πιστώσεων από τον κοινοτικό προϋπολογισμό για τη φάση εγκατάστασης και τη φάση λειτουργίας του σχεδίου Galileo. Όσον αφορά την ενδεχόμενη συμβολή των διαφόρων κρατών μελών, έχει προβλεφθεί ρητά ότι καμία συμμετοχή από πρόσθετα εθνικά κονδύλια δεν θα είναιποχρεωτική.

(1) ΕΕ C 157 της 30.5.2001.